Vladimír Veselý

Vladimír Veselý (død 1982 i Wiesbaden i Hessen) var en tsjekkoslovakisk journalist som ble vervet som CIA-agent da han var korrespondent i Frankfurt am Main på 1950-tallet. I 1956 ble han vervet av norsk etterretningstjeneste for å spionere på kommunistregimet i Tsjekkoslovakia for Norge.Aftenposten, 23. mars 2005. Året etter ble han arrestert og dømt til 25 års fengsel;Bergens arbeiderblad, 9. august 1957 det ble først kjent senere at det var en norsk agent som hadde vervet Veselý. Han ble sluppet ut på prøve etter 10 år, kort før Sovjetunionen, DDR og Polen invaderte Tsjekkoslovakia. 

Etter den sovjetiske invasjonen flyktet han til Vest-Tyskland, der han fikk jobb som journalist for ZDF. Veselý ble i årene som fulgte overvåket av tsjekkoslovakisk etterretning, hvor blant annet personlige detaljer om hans bopel i Vest-Tyskland ble kringkastet i tsjekkoslovakisk fjernsyn. Han fikk i 1982 diagnosen kreft, men mente han var blitt forgiftet av tsjekkoslovakiske agenter.

 Referanser

Kategori:Tsjekkiske journalister
Kategori:Tyske journalister
Kategori:Spioner for USA
Kategori:Personer tilknyttet CIA
Kategori:Spioner under den kalde krigen
Kategori:Personer fra Wiesbaden